Black Sabbath (ალბომი)

Black Sabbath — ინგლისური როკ-ჯგუფ Black Sabbath-ის სადებიუტო სტუდიური ალბომი. იგი გამოვიდა 1970 წლის 13 თებერვალს (ალბომის გამოსვლა სიმბოლურად დაამთხვიეს პარასკევს). დღესდღეობით ის ითვლება ერთ-ერთ პირველ ალბომად მძიმე მეტალის ჟანრში. 1969 წლის აგვისტოში Earth-ის სახელით ცნობილი ჯგუფი Black Sabbath-ად გადაკეთდა. ამავე დროს მათ ჩაწერეს კომპოზიციის Black Sabbath დემო-ვერსია. 1969 წლის დეკემბერში გამოიცა სინგლი Evil Woman, ხოლო 1970 წლის იანვარში ჩაიწერა შვიდი კომპოზიცია მომავალი სტუდიური ალბომისთვის. ყველა სიმღერა ჩაწერილია ერთი დუბლით. მთლიანობაში, დისკის ჩაწერამ 3 დღე დაიკავა. ტონი აიომი იხსენებს: „ჩვენ გვეგონა, რომ ორ დღეში ჩავწერთ, ხოლო ერთ დღეს ხმის მიქსს დავუთმობთ. ამიტომაც ყველაფერს ცოცხლად ვუკრავდით. ოზი ცოცხლად ადებდა საკუთარ ვოკალს, უბრალოდ ცალკე კაბინაში იჯდა. მეორედ არც ერთი კომპოზიცია არ ჩაგვიწერია“. მუსიკალურად და ტექსტების მხრივ ალბომი თავისი დროისათვის საკმაოდ ბნელი იყო. პირველი კომპოზიცია, ნელი ტემპის და უხეში, ბნელი განწყობიის გამო საკმაოდ დაძაბულ ატმოსფეროს ქმნის. ზოგიერთი სიმღერის ტექსტი, მაგალითად, N.I.B., დაწერილია ისე, თითქოს მათ ლუციფერი წარმოთქვამს. ოკულტური ლირიკა რამდენიმე სხვა სიმღერაშიც გამოიყენება. ამასთან, Warning და Evil Woman არის ცნობილი ბლუზ-სიმღერების ქავერ-ვერსიები. გარეკანზე გამოსახულია მდინარე თემზაზე მდგარი წყლის წისქვილი, ოქსფორდშირის საგრაფოდან (ინგლისი). წინა პლანზე დგას შავებში ჩაცმული ფიგურა. ორიგინალური გამოცემის გრამფირფიტის შიდა მხარეზე ლეიბლის Vertigo მიერ დამატებული იქნა გადაბრუნებული ქრისტიანული ჯვარი, რამაც ჯგუფის მხრიდან კრიტიკა გამოიწვია - მათ არ სურდათ, რომ ვიღაცას Black Sabbat ოკულტიზმთან გაეგივებინა. შედეგად, შტატებში ალბომი გასაშლელი ყდით არ გამოცემულა. ყველა სიმღერის ავტორები - ტონი აიომი, ოზი ოსბორნი, გიზერ ბატლერი და ბილ უორდი, გარდა მითითებულისა: შენიშვნა: სათაურები Wasp, Bassically და A Bit of Finger მოცემულია მხოლოდ ამერიკულ გამოცემებში. ეს არ არის დამატებითი სიმღერები ან მათი ნაწილები. Bassically არის ბას-პარტია კომპოზიციიდან N.I.B. Wasp არის პირველი 'სუიტა' (Behind the Wall of Sleep / Bassically / N.I.B.), ხოლო A Bit of Finger - მეორე 'სუიტა' (Sleeping Village / Warning). ალბომის ყველა გამოცემაზე, გარდა პირველი ბრიტანული და 2004 წლის რემასტერინგისა, ყველა კომპოზიცია ინდექსირებულია ცალ-ცალკე. ოზი ოსბორნი – ვოკალი, ჰარმონიკა სიმღერაში The Wizard ტონი აიომი – გიტარა, კლავიშები გიზერ ბატლერი – ბას გიტარა ბილ უორდი – დასარტყმელი საკრავები როჯერ ბეინი – პროდიუსერი ტონ ელომი – აუდიო ინჟინერი ბარი შეფილდი – ინჟინერი ალბომი „Black Sabbath“ ჯგუფის საიტზე. ↑ 1.0 1.1 1.2 ჰიუი, სტივ. Album review Black Sabbath. Allmusic. ციტირების თარიღი: 6 სექტემბერი 2009. ↑ ბენგსი, ლესტერ. (17 სექტემბერი 1970) Album reviews Black Sabbath. Rolling Stone. ვენერი Media. ციტირების თარიღი: 6 სექტემბერი 2009. ↑ Black Sabbath: Album Guide. Rolling Stone. დაარქივებულია ორიგინალიდან — 2011-03-06. ციტირების თარიღი: 4 ივნისი 2012. ↑ სტანიო, მაიკ. Review Black Sabbath. www.sputnikmusic.com. ციტირების თარიღი: 18 ნოემბერი 2011. ↑ Canadian album certifications – Black Sabbath – Black Sabbath. Music Canada. ↑ British album certifications – Black Sabbath – Black Sabbath. ბრიტანეთის ფონოგრამების მწარმოებლების ასოციაცია. შეიყვანეთ Black Sabbath ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Black Sabbath – Black Sabbath. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH